**RÍMSKOKATOLÍCKA CIRKEV FARNOSŤ SV. PETRA A PAVLA V TRSTÍNE** *Rím. kat. farský úrad, č. 183, 919 05 Trstín, tel.: 033/ 5589281* [*www.trstin.fara.sk*](http://www.trstin.fara.sk/)*, farnost.trstin@abu.sk*

**F a r s k é o z n a m y**

**1. nedeľa po narodení Pána**

**29.12.2024**

|  |  |  |
| --- | --- | --- |
| ***Deň*** | ***Miesto a čas*** | ***Úmysel*** |
| **Nedeľa:**  **29.12.** | Bíňovce – 09:30 hod.  Trstín – 11:00 hod. | +Vojtech Štibraný  +Viliam a Cecília Vlachovič a rodičia z o.s. |
| **Pondelok:**  **30.12.** | Bíňovce – 17:00 hod.  Trstín – 14:00 hod. | +Lucia Čechová a rodičia z o.s.  pohrebná +Jozef Škrabák |
| **Utorok:**  **31.12.** | Bíňovce – 14:00 hod.  Trstín – 15:30 hod. | +rodina Kučerová  +Ján a Paulína Hetteš, deti Silvester a Anna |
| **Streda:**  **01.01.** | Bíňovce – 09:30 hod.  Trstín– 11:00 hod. | +Jozef Sitár  Zdenka Ondrášová |
| **Štvrtok:**  **02.01.** | Bíňovce – 08:00 hod. | +rodina Zajíčková a Záležáková |
| **Piatok:**  **03.01.** | Bíňovce – 16:30 hod.  Trstín – 18:00 hod. | +rodina Dvoráková  +rodina Mareková a Simanová |
| **Sobota:**  **04.01.** | - | - |
| **Nedeľa:**  **05.01.** | Bíňovce – 09:30 hod.  Trstín– 11:00 hod. | za farníkov  +Jozef Kurinec a otec Jozef |

***Liturgický kalendár***

**Nedeľa: 1. nedeľa po Narodení Pána, liturgický sviatok sv. Rodiny, Ježiša, Márie a Jozefa Streda: slávnosť Panny Márie Bohorodičky Štvrtok: spomienka sv. Bazila Veľkého a Gregora Naziánskeho, biskupov a učiteľov Cirkvi Budúca nedeľa: 2. nedeľa po Narodení Pána**

**Upratovanie kostola: Trstín: 8. skupina, kam patria: rodina Hlávková, rodina Kurincová, rodina Vorošová, rodina Gažová; Bíňovce: 7. skupina, kam patria: p. Andrea Repová, p. Mária Repová, p. Helena Sobotová, p. Braniš, p. Lubka Gergelová.** Dnes slávia diecézni biskupi vo všetkých katedrálach a konkatedrálach svätú Eucharistiu na slávnostné otvorenie Jubilejného roka 2025 v partikulárnych Cirkvách. U nás je to v Trnave v katedrále sv. Jána Krstiteľa dnes o 11:30 hod. Okrem toho v každom dekanáte bude otvorenie Jubilejného roka v kostole, ktorý bol na to určený a kde bude možné počas roka 2025 získať Jubilejné odpustky. V našom dekanáte je to kostol v Smoleniciach, kde bude dnes o 17. tej sv. omša s prinesením jubilejného kríža, ktorý pán arcibiskup požehnal 9. decembra počas sv. omše v katedrálnom chráme v Trnave. **V týždni máme 1. piatok nového mesiaca, spovedať budem na požiadanie.** Pred 47 rokmi bola Trnavská apoštolská administratúra povýšená na arcidiecézu a zároveň bola zriadená samostatná Slovenská cirkevná provincia s jej arcibiskupským metropolitným sídlom v Trnave. Tieto významné kroky pre život a históriu Katolíckej cirkvi na Slovensku urobil pápež Pavol VI., keď 30. decembra 1977 promulgoval dekréty - apoštolské konštitúcie Praescriptionum sacrosancti a Qui divino. V trnavskej Katedrále sv. Jána Krstiteľa bolo toto rozhodnutie Svätého Otca verejne vyhlásené 6. júla 1978 pražským arcibiskupom Františkom kardinálom Tomáškom. **Komunita Čenakolo pozýva už tradične na predstavenie Živé jasličky, ktoré bude v Kráľovej pri Senci 27.12., 30.12. a 4.1. vždy o 17. tej hodine.** Komunita z Kláštora pod Znievom, kam smerovala naša zbierka šatstva a obuvi pred Vianocami, nám poslala vianočný pozdrav a zároveň poďakovanie za všetky veci, ktoré sme im poslali.

**Dnes je bude zbierka pre Dobrú novinu. Bíňovce: Koledníci Dobrej noviny vyzbierali po domoch 1000 eur. Ďakujem im aj vám, ktorí ste prispeli na pomoc deťom v Afrike. Ktorí chcete ešte prispieť, môžete tak urobiť pri dnešnej zbierke. Ešte raz úprimné Pán Boh odmeň.** Ďakujem všetkým, ktorí ste sa akýmkoľvek spôsobom podieľali na príprave a dôstojnom priebehu slávenia sviatkov Kristovho narodenia. Ďakujem darcom vianočných stromčekov, (hasičom) pri ich príprave a osadení, tým, ktorí upratovali a vyzdobili vianočné stromčeky, kostolníčkam, miništrantom, spevákom, organistom.